ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Број: 105-E.03.01-282868/8-2017

Обреновац, 15.12.2017.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/1772/2017 (892/2017),** за набавку добара **: АНАЛИЗАТОР ДИМНИХ ГАСОВА ИСПРЕД ЛУВА ТЕНТ-А,** на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У оквиру конкурсне документације за предметну јавну набавку, у оквиру члана 6.16 наведена су средства финансијског обезбеђења за озбиљност понуде, добро извршење посла и отклањање грешака у гарантном року(страна 17-19 од 48 конкурсне документације). Молимо за одобрење и допуну конкурсне документације:

А) да је понуђач приликом подношења понуде у могућности да уместо менице достави ганкарску гаранцију за озбиљност понуде у вредности од 5% од вредности понуде без ПДВ-а са роком важности 30 дана дужим од рока важења понуде.

Б) да је понуђач приликом потписивања уговора у могућности да уместо менице достави ганкарску гаранцију за добро извршење посла у вредности од 10% од уговорене вредности без ПДВ-а са роком важности 30 дана дужим од рока важења уговор.

Ц) да је понуђач приликом потписивања Записника о примопредаји предмета јавне набавке у могућности да уместо менице достави ганкарску гаранцију за отклањање грешака у гарантном року у вредности од 3% од уговорене вредности без ПДВ-а са роком важности 5 дана дужим од гарантног рока.

**ОДГОВОР 1:** У складу са наведеним питањем Понуђача Комисија ће израдити измене и допуне конкурсне документације у делу Средства финансијског обезбеђења која је понуђач у обавези да достави, тачка 6.16, где ће Комисија оставити могућност понуђачима да доставе менице или банкарске гаранције као средство финансијског обезбеђења.

**ПИТАЊЕ 2**: Најљубазније Вас молим да нам одговорите да ли је дозвољено доставите образац Потврде о референтним набавкама који је издат у току припреме друге понуде, а који садржи све битне елементе као и образац Потврде о референтним набавкама који је приложен уз ову конкурсну документацију.

**ОДГОВОР 2:** Може се доставит образац Потврде о референтним набавкама који је издат у току припреме друге понуде, а који се односи на иста добра која су предмет јавне набавке и који садржи све битне елементе као и образац Потврде о референтним набавкама који је приложен уз ову конкурсну документацију

**ПИТАЊЕ 3**: У оквиру конкурсне документације за предметну јавну набавку, у оквиру дела Упутство понуђачима како да сачине понуду, наведено је да сви прилози понуде који су на страном језику морају бити преведени на српском језику. Најљубазније Вас молим за одобрење да део пунуде који се односи на доказивање тражених техничких карактеристика(брошуре и изводи из каталог) може бити на енглеском језику, уз обавезу да уколико Наручилац током стручне оцене понуда затражи званичан превод тражених докумената, Понуђач је у обавези да их достави у датом року.

**ОДГОВОР 3:** Уколико је неки прилог (доказ или документ) на енглеском језику, он мора бити преведен на српски језик и оверен од стране овлашћеног преводиоца, по захтеву Наручиоца, у фази стручне оцене понуда.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.